’ એનાં અંગોપાંગો પર મીણબત્તીઓ હસી રહી છે…એમાંથી નીકળતાં અનેકરંગી કિરણોનું જાણે કે મેઘધનુષ્ય રચાયું છે…અને એ મેઘધનુષ પરથી લપસતી લપસતી ઝગમગાટભર્યાં શ્વેત વસ્ત્રો ધારણ કરીને એક અપ્સરા નીચે ઊતરીને સીધી જ મારા ચરણોમાં ઢળી પડે છે…હું એને પકડીને બેઠી કરું છું અને જાણે કે મહેલના ખૂણે ખૂણેથી હજારો સિતારો ઝણઝણી ઊઠે છે…ન સમજાય એવું દૈવી સંગીત રેલાઈ રહે છે…પણ એ અપ્રતિમ સૌંદર્ય ધરાવતી અપ્સરા નતમસ્તકે મારી સામે ખડી છે….